rejauldu/bengali-wikipedia huggingface dataset:
আবুল আব্বাস আহমেদ ইবনে তালহা আল মুওয়াফফাক (৮৫৪ বা ৮৬১ – ৫ এপ্রিল ৯০২) (আল মুতাদিদ বিল্লাহ (, "Seeking Support in God") বলে বেশি পরিচিত) ছিলেন ১৬শ আব্বাসীয় খলিফা। ৮৯২ থেকে ৯০২ সাল পর্যন্ত তিনি খলিফার পদে আসীন ছিলেন।  খলিফা আল মুতামিদের শাসনের সময় তত্ত্বাবধায়ক ও কার্যত শাসক আল মুওয়াফফাক ছিলেন আল মুতাদিদের পিতা। রাজপুত্র হিসেবে আল মুতাদিদ তার পিতার অধীনে বিভিন্ন সামরিক অভিযানে অংশ নেন। এর মধ্যে জানজ বিদ্রোহ অন্যতম। বিদ্রোহ দমনে আল মুতাদিদ গুরুত্বপূর্ণ ভূমিকা রেখেছিলেন। ৮৯১ সালের জুনে আল মুওয়াফফাক মারা যাওয়ার তত্ত্বাবধায়ক হিসেবে আল মুতাদিদ তার স্থলাভিষিক্ত হন। তার চাচাত ভাই ও সম্ভাব্য খলিফা আল মুফাওয়াদের বিষয় এসময় আড়ালে চলে যায় এবং ৮৯২ সালে আল মুতামিদ মারা গেলে আল মুতাদিদ খলিফা হন। পিতার মত আল মুতাদিদের ক্ষমতাও সেনাবাহিনীর সাথে তার ঘনিষ্ঠ সম্পর্কের উপর নির্ভরশীল ছিল। আব্বাসীয় খলিফাদের মধ্যে আল মুতাদিদ সামরিক দিক থেকে সবচেয়ে বেশি সক্রিয় ছিলেন। পূর্ববর্তী দশকে নিয়ন্ত্রণ হারানো কিছু অঞ্চলে তিনি নিয়ন্ত্রণ পুনপ্রতিষ্ঠা করেন।  আল মুতাদিদের রাজধানী ছিলো সামারার এ, তিনি যখন তার রাজধানী সামারার হতে বাগদাদে স্থানান্তরিত করে তখন মুতাদিদ প্রাচীন আব্বাসীয় শহরটিকে ধ্বংসস্তূপে পরিনত হয়েছে দেখতে পান।প্রধান জুম'আ মসজিদ ব্যতীত মনসুরের গোলাকার শহরে বিশেষ কোন চিহ্ন অবশিষ্ট ছিলো না, বিখ্যাত ঐতিহাসিক মাসুদী বর্ণনা করেন, মুতাদিদের দুইটি বিষয়ে মোহ ছিলো - নারী ও স্থাপত্যশিল্প।  বাগদাদে ৮৯৩ খ্রিষ্টাব্দে তিনি হুসেইনী প্রাসাদ সংস্কার করেন এবং ৪০০০০০ দিনার ব্যয় করে একটি প্রসাদ নির্মাণ করেন, হুসেইনী প্রসাদ ও নবনির্মিত প্রসাদের সংযোগকারী একটি ভূতল পথ ছিলো, এ সমস্ত প্রসাদে ফ্রেস্কোর কোন নিদর্শন পাওয়া না গেলেও পূর্ববর্তী ইমারতে ব্যবহৃত অলঙ্করন হতে মনে হতে পারে প্রাচীরগাত্র কারুকার্য দ্বারা সুশোভিত ছিলো।   তথ্যসূত্র  2. মুসলিম চিত্রকলা, ড. সৈয়দ মাহমুদুল হাসান এর বইয়ের ৫৯ পৃষ্ঠা  বিষয়শ্রেণী:৮৬০-এ জন্ম বিষয়শ্রেণী:৯০২-এ মৃত্যু বিষয়শ্রেণী:৯ম শতাব্দীর আব্বাসীয় খলিফা বিষয়শ্রেণী:১০ম শতাব্দীর আব্বাসীয় খলিফা বিষয়শ্রেণী:আব্বাসীয় সেনাপতি বিষয়শ্রেণী:৯ম শতাব্দীতে জন্ম বিষয়শ্রেণী:আরব মুসলিম বিষয়শ্রেণী:গ্রীক বংশোদ্ভূত আরব বিষয়শ্রেণী:আরব্য রজনীর চরিত্র
ওস্তাদ নিয়াজ মোহাম্মদ চৌধুরী (জন্ম ২৫ অক্টোবর ১৯৫২) একজন বাংলাদেশি আধুনিক ও ধ্রুপদী সঙ্গীতশিল্পী।  প্রারম্ভিক জীবন নিয়াজ ১৯৫২ সালের ২৫ অক্টোবর (সার্টিফিকেট অনুসারে ১৩ জানুয়ারি) নরসিংদী জেলার শিবপুর উপজেলার খৈনকুট গ্রামে জন্মগ্রহণ করেন। তিনি ১৯৬৭ সালে নবকুমার ইন্সটিটিউশন থেকে মাধ্যমিক ও ১৯৬৯ সালে ঢাকা কলেজ থেকে উচ্চ মা্যিমিক সম্পন্ন করেন। এরপর ঢাকা বিশ্ববিদ্যালয় থেকে স্নাতক সম্পন্ন করেন। শৈশবে ওস্তাদ আয়াতুল্লাহ খানের কাছ থেকে সঙ্গীতের প্রাথমিক শিক্ষা লাভ করেন। পরবর্তীতে তিনি পাতিয়ালা ঘরনাতে ওস্তাদ ফাতেহ আলী খান ও ওস্তাদ আমানত আলী খানের শিক্ষা লাভ করেন।  কর্মজীবন নিয়াজ ১৯৮৫ সালে এহতেশাম সঞ্চালিত ‘আমার যত গান’ নামে একটি সরাসরি অনুষ্ঠানের মাধ্যমে বাংলাদেশ টেলিভিশনে প্রথম গান পরিবেশন করেন। ১৯৭৯ সালে তিনি বাংলাদেশি শিল্পী হিসেবে মালয়েশিয়া ও সিংগাপুরে গান পরিবেশন করেন। গাহি কাহি সঙ্গীত কাহি নামক একটি চলচ্চিত্রে গান কারার মাধ্যমে প্লেব্যাক শিল্পী হিসেবে আত্মপ্রকাশ করেন।  অ্যালবাম  জীবনানন্দ  আধুনিক বাংলা গান-১  স্বপনে  ওস্তাদ নিয়াজ মোহাম্মদ চৌধুরী  তথ্যসূত্র  বিষয়শ্রেণী:১৯৫২-এ জন্ম বিষয়শ্রেণী:জীবিত ব্যক্তি বিষয়শ্রেণী:নরসিংদী জেলার ব্যক্তি বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:জি-সিরিজের শিল্পী বিষয়শ্রেণী:বাংলাদেশী গায়ক বিষয়শ্রেণী:বাংলা ভাষার সঙ্গীতশিল্পী বিষয়শ্রেণী:২০শ শতাব্দীর বাংলাদেশী সঙ্গীতশিল্পী বিষয়শ্রেণী:২১শ শতাব্দীর বাংলাদেশী সঙ্গীতশিল্পী
রামকমল সেন  () (জন্ম:১৫ মার্চ ১৭৮৩ - মৃত্যু: ২ আগস্ট ১৮৪৪) ট্যাঁকশালের ও ব্যাঙ্ক অব বেঙ্গলের আজীবন দেওয়ান  এশিয়াটিক সোসাইটির প্রথম ভারতীয় সচিব ও অভিধান প্রণেতা।সুবোধচন্দ্র  সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৬৫৪,   জন্ম ও প্রারম্ভিক জীবন  রামকমল সেনের জন্ম পশ্চিমবঙ্গের উত্তর চব্বিশ পরগনা জেলার হুগলি নদীর তীরবর্তী গরিফা গ্রামে । পিতার নাম গোকুল চন্দ্র সেন।  গ্রামেরই এক পাদরির স্কুলে ও কলকাতায় রামজয় দত্তের স্কুলে ইংরাজী ও বাড়িতে সংস্কৃত শেখেন । ১৮০০ খ্রিস্টাব্দে কলকাতার চিফ ম্যাজিসেট্রট মি. নেমির অধীনে এবং ১৮০৩ খ্রিস্টাব্দে গভর্নমেন্টের আর্কিটেক্টর অধীনে শিক্ষানবিশি করেন।  কর্মজীবন  শিক্ষানবিশির পর ১৮০৩ খ্রিস্টাব্দে ডা. উইলিয়াম হান্টারের হিন্দুস্থানী প্রিন্টিং প্রেসে কম্পোজিটর ও পরে তত্ত্বাবধায়ক হন। ১৮১৭ খ্রিস্টাব্দে  এশিয়াটিক সোসাইটির কেরানির কাজে নিযুক্ত হয়ে নিজ কর্মকুশলতায় ক্রমে ১৯৩৩ খ্রিস্টাব্দে প্রথম ভারতীয় হিসাবে সম্পাদকের পদ লাভ করেন । বাংলা ভাষা ও সাহিত্যচর্চার উদ্দেশ্যে স্কুল বুক সোসাইটির পক্ষ থেকে ১৮১৮ খ্রিস্টাব্দে তিনি  তারিণীচরণ মিত্রের সহযোগে ১৩১ টি কাহিনী সংবলিত 'নীতিকথা' প্রথম খণ্ড ও ১৮২০ খ্রিস্টাব্দে 'হিতোপদেশ' গ্রন্থ দুটি সংকলন ও অনুবাদ করেন। 'ফার্মাকোপিয়া' গ্রন্থে'র অনুবাদ করেন 'ঔষধসার সংগ্রহ' নামে । ১৮২৩ খ্রিস্টাব্দে হিন্দু কলেজর অধ্যক্ষ ছিলেন রামকমল সেন। ১৮২৮ খ্রিস্টাব্দে ডা. উইলসনের অধীনে ট্যাঁকশালের দেওয়ান হন। এরপর ১৮৩২ খ্রিস্টাব্দের  ১৪ ই নভেম্বর ব্যাঙ্ক অব বেঙ্গলের (পূর্বতন ব্যাঙ্ক অব ক্যালকাটা ) দেওয়ান নির্বাচিত হয়ে আমৃত্যু ওই পদে ছিলেন। এরই সাথে ১৮৩৫ খ্রিস্টাব্দে র জুন মাস থেকে ১৮৩৮ খ্রিস্টাব্দ পর্যন্ত সংস্কৃত কলেজের সম্পাদক ছিলেন তিনি। কলকাতা মেডিক্যাল কলেজের অন্যতম প্রতিষ্ঠাতা সুপারিশ কমিটির সদস্য, ১৮৩৩ খ্রিস্টাব্দে সরকারি বিমা কোম্পানির সাব কমিটির একমাত্র বাঙালি সভ্য, সেভিংস ব্যাঙ্ক কমিটির সদস্য ছিলেন ।  সামাজিক ক্রিয়াকলাপ   রামকমল সেই সময় বহু সামাজিক কাজকর্মে লিপ্ত ছিলেন । ১৮২৩ খ্রিস্টাব্দে তারই উদ্যোগে গৌড়ীয় সমাজ প্রতিষ্ঠিত হয় । এছাড়া সেবামূলক প্রতিষ্ঠান যেমন ডিস্ট্রিক্ট চ্যারিটেবল সোসাইটি'র সভ্য, সোসাইটির হাসপাতালের অধ্যক্ষ, জমিদার-সভার প্রতিষ্ঠাতা ও নিয়মাবলীর রচয়িতা ছিলেন । পাদরি কেরির সহযোগিতায় ১৮২৩ খ্রিস্টাব্দে এগ্রিকালচারাল অ্যান্ড হর্টিকালচারাল সোসাইটি প্রতিষ্ঠা করেন এবং ১৮৩৭ খ্রিস্টাব্দে তার সহকারী সভাপতি হন। ডা. ওয়ালিচ নামে জনৈক দিনেমার উদ্ভিদতত্ত্ববিদ রামকমলের  সহায়তায়  কলকাতা জাদুঘরের সূচনা করেন । তার চেষ্টায় মুমূর্ষু ব্যক্তিদের গঙ্গায় ডুবিয়ে মারা, চড়কে শূলে বিদ্ধ হওয়া ইত্যাদি কুপ্রথা নিবারিত হয়েছিল। তিনি ডিরোজিও ও তার ছাত্র  'ইয়ং বেঙ্গল' দলের বিরোধী ছিলেন । ডিরোজিও অপসারণে তার অগ্রণী ভূমিকা ছিল।  তার সংকলিত ' ইংরাজী-বাংলা অভিধান' দেশীয় লোকের সম্পাদিত প্রথম অভিধান । ১৮১৭ খ্রিস্টাব্দে সংকলনের কাজ শুরু হয় এবং এই কাজে কিছুদিন  তিনি ফেলিক্স কেরির সহায়তা পেয়েছিলেন । তিনিই দেশে প্রথম শিল্পমেলার অন্যতম উদ্যোক্তা। জয়পুররাজের মন্ত্রী হরিমোহন তার জ্যেষ্ঠ পুত্র এবং ব্রহ্মানন্দ কেশবচন্দ্র সেন তার পৌত্র।  মৃত্যু  রামকমল সেন ১৮৪৪ খ্রিস্টাব্দের ২ আগস্ট প্রয়াত হন।   তথ্যসূত্র   বিষয়শ্রেণী:হুগলি জেলার ব্যক্তি বিষয়শ্রেণী:১৭৮৩-এ জন্ম বিষয়শ্রেণী:১৮৪৪-এ মৃত্যু বিষয়শ্রেণী:বাঙালি লেখক বিষয়শ্রেণী:বাঙালি হিন্দু বিষয়শ্রেণী:১৯শ শতাব্দীর বাঙালি বিষয়শ্রেণী:১৮শ শতাব্দীর বাঙালি বিষয়শ্রেণী:কলকাতার ব্যক্তি বিষয়শ্রেণী:পশ্চিমবঙ্গের সমাজকর্মী বিষয়শ্রেণী:ভারতীয় সমাজকর্মী বিষয়শ্রেণী:কলকাতার ব্যবসায়ী
right|thumb|220px|পাবলিক কী ক্রিপ্টোগ্রাফির কার্যপদ্ধতি পাবলিক কী ক্রিপ্টোগ্রাফি (Public Key Cryptography) হলো তথ্য গুপ্তায়ন বা ক্রিপ্টোগ্রাফির একটি পদ্ধতি, যাতে তথ্য গুপ্তায়নে ২টি চাবি বা সূত্র ব্যবহার করা হয়, যার একটি সর্বজনীন, বা পাবলিক, এবং অপরটি ব্যক্তিগত বা গোপনীয়। তথ্য পাঠানোর সময় প্রাপকের পাবলিক কী দ্বারা তথ্যকে এনক্রিপ্ট করা হয়। কেবলমাত্র প্রাপক তার ব্যক্তিগত বা প্রাইভেট কী দিয়ে সংশ্লিষ্ট বার্তাটির অর্থ উদ্ঘাটন বা ডিক্রিপ্ট করতে পারেন।  ১৯৭৬ সালে হুইটফিল্ড ডিফি ও মার্টিন হেলম্যান এই পদ্ধতি আবিষ্কার করেন। তবে, এর পূর্বে মার্কিন সরকারের গুপ্ত সংস্থা এনএসএ এবং ব্রিটিশ গুপ্তচর সংস্থা এমআই-৬ এটি আবিষ্কার করেছে বলে কোনো কোনো সূত্র অভিমত প্রকাশ করে থাকে।  বিষয়শ্রেণী:তথ্যগুপ্তিবিদ্যা বিষয়শ্রেণী:সর্বজনীন-চাবি ক্রিপ্টোগ্রাফি বিষয়শ্রেণী:বেনামী নেটওয়ার্ক বিষয়শ্রেণী:ক্রিপ্টোগ্রাফিক সফটওয়্যার বিষয়শ্রেণী:ব্যাংকিং প্রযুক্তি বিষয়শ্রেণী:নেটওয়ার্ক স্থাপত্য
নওশের আলী খান ইউস্ফজী টাঙ্গাইল জেলায় প্রথম মুসলমানদের মধ্যে এফএ পাস করেন। বিভিন্ন ধরনের লেখালেখি পাশাপাশি গদ্যে ছিল তার ভালো দখল।  জন্ম নওশের আলী খান ইউস্ফজী ১৮৬৪ সালে কালিহাতির চা্রান গরামে জন্মগ্রহণ করেন।  কর্মজীবন নওশের আলী খান ইউস্ফজী ১৮৮৯ সালে পাকুল্লায় সাব-রেজিস্টার পদে চাকুরি গ্রহণ করেন।  উল্লেখযোগ্য রচনাবলি  বঙ্গীয় মুসলমান  শৈশব-কুসুম  দলিল রেজেস্টরি শিক্ষা  মোসলেম জাতীয় সঙ্গীত  সাহিত্য প্রভা ইত্যাদি।  তথ্যসূত্র  বিষয়শ্রেণী:টাঙ্গাইল জেলার ব্যক্তি বিষয়শ্রেণী:১৮৬৪-এ জন্ম বিষয়শ্রেণী:ঢাকা কলেজের প্রাক্তন শিক্ষার্থী বিষয়শ্রেণী:১৮৬০-এর দশকে জন্ম বিষয়শ্রেণী:১৯২৪-এ মৃত্যু বিষয়শ্রেণী:বাঙালি লেখক বিষয়শ্রেণী:১৯শ শতাব্দীর বাঙালি বিষয়শ্রেণী:২০শ শতাব্দীর বাঙালি বিষয়শ্রেণী:আফগান বংশোদ্ভূত বাংলাদেশী ব্যক্তি
ঝালকাঠি সদর থানা বাংলাদেশের ঝালকাঠি জেলার ঝালকাঠি সদর উপজেলার একটি থানা।   প্রতিষ্ঠাকাল    প্রশাসনিক এলাকাসমূহ  ঝালকাঠি সদর উপজেলার ১টি পৌরসভা ও ১০টি ইউনিয়নের প্রশাসনিক কার্যক্রম ঝালকাঠি সদর থানার অধীন।  পৌরসভা:  ঝালকাঠি  ইউনিয়নসমূহ:  ১নং গাভা রামচন্দ্রপুর  ২নং বিনয়কাঠী  ৩নং নবগ্রাম  ৪নং কেওড়া  ৫নং কীর্তিপাশা  ৬নং বাসণ্ডা  ৭নং পোনাবালিয়া  ৮নং গাবখান ধানসিঁড়ি  ৯নং শেখেরহাট  ১০নং নথুল্লাবাদ   আরও দেখুন   ঝালকাঠি সদর উপজেলা  ঝালকাঠি জেলা  বাংলাদেশের থানাসমূহের তালিকা   তথ্যসূত্র    বহিঃসংযোগ   বিষয়শ্রেণী:ঝালকাঠি জেলার থানা বিষয়শ্রেণী:ঝালকাঠি সদর উপজেলা
ত্রিংশিকাবিজ্ঞপ্তিমাত্রতা () বসুবন্ধু রচিত একটি মহাযান গ্রন্থ বিশেষ।   রচনা ও অনুবাদ   চতুর্থ শতাব্দীতে বসুবন্ধু ত্রিংশিকাবিজ্ঞপ্তিমাত্রতা রচনা করেন। এই গ্রন্থে মহাযান বৌদ্ধধর্মের যোগাচার সম্বন্ধীয় মূল তত্ত্বগুলি স্থান পেয়েছে। ৬৪৮ খ্রিষ্টাব্দে হোংফু বৌদ্ধবিহারে হিউয়েন সাঙ এই গ্রন্থকে চীনা ভাষায় অনুবাদ করেন। তিনি ত্রিংশিকাবিজ্ঞপ্তিমাত্রতার ওপর ভিত্তি করে ছেং ওয়েইশি লুন () নামক গ্রন্থটিও রচনা করেন।Cook, Francis. Three Texts on Consciousness Only. Berkeley: Numata Center for Buddhist Translation and Research, 1999   তথ্যসূত্র    বহিঃসংযোগ      বিষয়শ্রেণী:মহাযান গ্রন্থ বিষয়শ্রেণী:মহাযান ধর্মগ্রন্থ
মোশে গিল (; ৮ ফেব্রুয়ারী ১৯২১ - ২৩ জানুয়ারী ২০১৪) একজন ইসরায়েলি ইতিহাসবিদ ছিলেন।   শিক্ষা জীবন  মোশে গিল ইসলাম ও ইহুদিদের মধ্যে ঐতিহাসিক মিথস্ক্রিয়ায় বিশেষীকরণ করেছেন, যার মধ্যে ইসলামি আধিপত্যের অধীনে ফিলিস্তিনের ইতিহাস, বহির্বিশ্বের প্রতিষ্ঠান এবং রাযানিয়াতের মতো ইহুদি বণিকদের অন্তর্ভুক্ত। গিল তেল আবিব বিশ্ববিদ্যালয়ের চেইম রোজেনবার্গ স্কুল অফ ইহুদি স্টাডিজের ইমেরিটাস প্রফেসর ছিলেন এবং মুসলিম ল্যান্ডসের ইহুদিদের ইতিহাসে জোসেফ এবং সিল মাজার চেয়ার ছিলেন।   পুরস্কার  ১৯৯৮ সালে গিলকে ইসরায়েল পুরস্কারে ভূষিত করা হয়, ল্যান্ড অফ ইসরায়েল অধ্যয়নের জন্য, এছাড়া মৌলিকভাবে তার কাজ কায়রো জেনিজাহ থেকে ৮৪৬টি নথির খণ্ড বিশ্লেষণ এবং মধ্যযুগীয় সমাজের বিকাশে ইহুদি বণিকদের ভূমিকা নথিভুক্ত করার জন্য তার কাজের জন্য।   প্রকাশিত কাজ    (১৯৯৭) "দ্য ব্যাবিলনীয় এনকাউন্টার অ্যান্ড দ্য এক্সিল্যার্কিক হাউস ইন দ্য লাইট অফ কায়রো জেনিজা ডকুমেন্টস এবং প্যারালাল আরব সোর্স।" (কনফারেন্স পেপার ইন প্রসিডিংস: জুদাইও-আরবি স্টাডিজ প্রসিডিংস অফ দ্য ফাউন্ডিং কনফারেন্স অফ দ্য সোসাইটি ফর জুদাও আরবি স্টাডিজ।)  (১৯৯৫) "দ্য এক্সিলারচ্যাট।" (প্রক্রিয়ায় কনফারেন্স পেপার : মধ্যযুগীয় ইসলামের ইহুদি: সম্প্রদায়, সমাজ এবং পরিচয় : ইন্সটিটিউট অফ ইহুদি স্টাডিজ, ইউনিভার্সিটি কলেজ লন্ডন, ১৯৯২ দ্বারা অনুষ্ঠিত একটি আন্তর্জাতিক সম্মেলনের কার্যক্রম  (১৯৯২) ফিলিস্তিনের ইতিহাস, ৬৩৪-১০৯৯ । কেমব্রিজ এবং নিউ ইয়র্ক: কেমব্রিজ ইউনিভার্সিটি প্রেস।  (১৯৮৭) " মদিনার নবীর বিরোধী অবস্থান"। (আরবি এবং ইসলামে জেরুজালেম স্টাডিজের জার্নাল আর্টিকেল।)  (১৯৮৭) গোলব এবং প্রিতসাকের "দশম শতাব্দীর খাজারিয়ান হিব্রু ডকুমেন্টস" এর পর্যালোচনা (নিয়ার ইস্টার্ন স্টাডিজ জার্নালে বুক রিভিউ।)  (১৯৮৪) " ইয়াসরিবের ইহুদিদের উৎপত্তি।" (জেরুজালেমের জার্নাল আর্টিকেল আরবি এবং ইসলামে অধ্যয়ন করে ।)  (১৯৭৬) কায়রো জেনিজা থেকে ইহুদি ধার্মিক ভিত্তির নথি। লিডেন: ব্রিল। (বই, সম্পাদিত, খণ্ড ১২ সিরিজ/সেটে)  (১৯৭৪) " রাযানিয়াত ব্যবসায়ী এবং রাযানিয়াতের দেশ।" (প্রাচ্যের অর্থনৈতিক ও সামাজিক ইতিহাসের জার্নালে জার্নাল আর্টিকেল।)  (১৯৭৪) "মদিনার সংবিধান: একটি পুনর্বিবেচনা" (ইসরায়েলের প্রাচ্য গবেষণায় জার্নাল আর্টিকেল।)   আরও দেখুন    ইসরায়েলের ইতিহাস   তথ্যসূত্র   বিষয়শ্রেণী:তেল আবিব বিশ্ববিদ্যালয়ের শিক্ষক বিষয়শ্রেণী:ইহুদি ইতিহাসবিদ বিষয়শ্রেণী:২০১৪-এ মৃত্যু বিষয়শ্রেণী:১৯২১-এ জন্ম
থেপ্পোৎসবম, বা থেপ্পোৎসব বা ভাসমান উৎসব হল একটি হিন্দুধর্মীয় উৎসব যা দক্ষিণ ভারতের কিছু অংশে, প্রধানত তামিলনাড়ু ও অন্ধ্রপ্রদেশের হিন্দু মন্দিরে চিথিরাই বা মেষ মাসে অনুষ্ঠিত হয়। এই উৎসবের অংশ হিসাবে, মন্দিরগুলির প্রধান প্রতিমা সজ্জিত করা হয় এবং মন্দিরের পুষ্করিণীর মধ্য দিয়ে শোভাযাত্রায় নিয়ে যাওয়া হয়।  থেপ্পোৎসবম পালিত কয়েকটি মন্দির কয়েকটি মন্দির যেখানে ভাসমান উৎসব পালিত হয়:  বেঙ্কটেশ্বর মন্দির, তিরুমালা  মীনাক্ষী মন্দির, মাদুরাই  মরিয়ম্মান মন্দির, সামায়পুরম  বরাহ লক্ষ্মী নরসিংহ মন্দির, সিংহচলম, বিশাখাপত্তনম   কণক দুর্গা মন্দির, বিজয়ওয়াড়া  থিয়াগরাজ মন্দির, তিরুবারূর  তথ্যসূত্র  বিষয়শ্রেণী:তামিলনাড়ুর উৎসব বিষয়শ্রেণী:হিন্দু উৎসব বিষয়শ্রেণী:ভারতের ধর্মীয় উৎসব
বান্দা জেলা হল ভারতের উত্তরপ্রদেশ রাজ্যের জেলা এবং বান্দা শহর হল জেলা সদর। এটি চিত্রকূট বিভাগের একটি অংশ।  ঐতিহাসিক বুন্দেলখণ্ড অঞ্চলে অবস্থিত, বান্দা এখানকার শজর পাথরের জন্য বিখ্যাত, যা গহনা তৈরিতে ব্যবহৃত হয়। এখানকার ঐতিহাসিকভাবে এবং স্থাপত্যগতভাবে উল্লেখযোগ্য অঞ্চল হল  এবং কালিনজর। কালিনজরের দুর্গটি, যুদ্ধের ইতিহাস এবং এর গৌরবময় শিলা ভাস্কর্যগুলির জন্য খ্যাতিমান।  Banda District  ইতিহাস ১৯৯৮ সালে, পূর্বে বান্দা জেলার অংশ, কারভি এবং মৌ তহসিলগুলি মিলিয়ে নতুন চিত্রকূট জেলা তৈরি হয়। ব্রিটিশ ভারতে, বান্দা সংযুক্ত প্রদেশের এলাহাবাদ বিভাগের একটি শহর ও জেলা ছিল।  জনসংখ্যা ২০১১ সালে এখানকার জনসংখ্যা ছিল ১,৭৯৯,৪১০। এটি আগে সামরিক সেনানিবাস ছিল, কিন্তু এখন আর তা নেই।  তহশিল, ব্লক ও থানা বান্দায় নারায়ণী, বাবেরু, পালানী এবং আতরা নামে চারটি তহশিল রয়েছে, এবং বদোখর-খুরদ, পৈলাণী, জসপুরা, তিনদ্বারী, নারায়ণী, মহুয়া, বাবেড়ু, বিসান্দা ও কামাসিনফ্রম নামে আটটি ব্লক রয়েছে।  এই জেলায় কোতয়ালী সিটি, কোতোয়ালি দেহাত, মাতুন্ধ, তিনদ্বারী, পৈলাণী, চিল্লা, নারায়ণি, আতারা, গিরওয়া, কালিনজর, বদৌসা, বিসেনদা, বাবেরু, কামাসিন, ফতেগঞ্জ, জসপুরা ও মার্কা নামে সতেরোটি থানা রয়েছে।  পাহাড় এই জেলার পাহাড়গুলি বিন্ধ্য মালভূমির অংশ নিয়ে গঠিত যা মৌ এবং কার্বি তহশিলের দক্ষিণতম প্রান্তে অবস্থিত (এখন চিত্রকুট জেলা হিসাবে পরিচিত)। বিন্ধ্য পর্বতের উত্তর দিক বিন্ধ্যাচল শ্রেণী হিসাবে পরিচিত, মৌ তহশিলের পূর্বতম প্রান্তে যমুনার কাছ থেকে শুরু হয়েছে। এটি দক্ষিণ-পশ্চিম দিকে যমুনা থেকে বিচ্ছিন্ন হয়ে ধীরে ধীরে উঁচু হয়েছে, যদিও গড় উচ্চতা সমুদ্র তল থেকে ৪৫০ মিটারের উপরে নেই। এটি পবিত্র অনুসূয়া পাহাড়ের কাছে জেলা থেকে বিচ্ছিন্ন হয়েছে এবং আবার জেলার সঙ্গে মিলেছে নারায়ণী তহশিলের দক্ষিণ-পূর্ব অংশে গোধরামপুরে। এই প্রান্ত থেকে পশ্চিম দিকে কালিনজর পর্যন্ত পাহাড়টি জেলার সীমানা প্রদান করেছে।  ভূগোল জেলাটি বেশিরভাগ ক্ষেত্রে অনিয়মিত উচ্চ ভূখণ্ডের মিশ্রিত শিলার সঙ্গে নিম্নভূমি নিয়ে গঠিত। নিম্নভূমি অংশটি বর্ষাকালে প্রায়ই জলের নিচে থাকে। বাঘেইন নদীটি জেলার দক্ষিণ-পশ্চিম থেকে উত্তর-পূর্ব দিকে বয়ে গেছে। অন্যান্য গুরুত্বপূর্ণ নদীগুলি হল পূর্বে কেন নদী এবং উত্তরে যমুনা। এই অঞ্চলের প্রভাবশালী সম্প্রদায়গুলি হল ক্ষত্রিয়, প্যাটেল, চান্দ্রৌল, চান্ডেলা, বুন্দেলা প্রভৃতি।  অবস্থান এবং সীমানা জেলাটি উত্তরপ্রদেশের চিত্রকূটধাম বিভাগে অবস্থিত এবং এর সদর দপ্তর বান্দা। এটি ২৪º৫৩' থেকে ২৫º৫৫' উত্তর অক্ষাংশ এবং ৮০º০৭' থেকে ৮১º৩৪' পূর্ব দ্রাঘিমাংশের মধ্যে অবস্থিত।। এর উত্তরে ফতেপুর জেলা, পূর্বে চিত্রকুট জেলা, পশ্চিমে হামিরপুর ও মহোবা জেলা এবং দক্ষিণে মধ্যপ্রদেশের সাতনা, পান্না এবং ছাতারপুর সংলগ্ন জেলাগুলি রয়েছে।  আরও দেখুন  তথ্যসূত্র  বহিঃসংযোগ    বিষয়শ্রেণী:উত্তরপ্রদেশের জেলা বিষয়শ্রেণী:বান্দা জেলা, উত্তরপ্রদেশ
ডেভিড কাহনার হলেন এশিয়ান প্রযুক্তি তথ্য প্রোগ্রামের (এটিআইপি) প্রতিষ্ঠাতা।   ১৯৯২ সালে তিনি "জাপানের সুপার কম্পিউটার সম্পর্কে কাহনার রিপোর্ট" শিরোনামে একটি প্রতিবেদন প্রকাশ করেছিলেন Statistics on Manufacturers and Continents যার বিপুল পরিমাণ তথ্য ছিল  যা TOP500 সুপারকম্পিউটিং তালিকা সংকলনের জন্য অগ্ররদূত হিসাবে ব্যবহৃত হয়েছিল।    তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি
কাঞ্চন চৌধুরি ভট্টাচার্য () হলেন উত্তরাখণ্ড পুলিশ ফোর্সের একজন প্রাক্তন ডিরেক্টর জেনারেল অফ পুলিশ এবং সাম্প্রতিককালে রাজনীতিতে এসেছেন, ২০১৪ ভারতীয় সাধারণ নির্বাচন প্রক্রিয়ায় তিনি আম আদমি পার্টি প্রার্থী হিসেবে উত্তরাখণ্ড রাজ্যের হরিদ্বার কেন্দ্র থেকে প্রতিদ্বন্দ্বিতা করেন। তিনি একজন প্রথম মহিলা, যিনি কোনো রাজ্যের ডিরেক্টর জেনারেল অফ পুলিশ হয়েছিলেন এবং ২০০৭ খ্রিষ্টাব্দের ৩১ ডিসেম্বর তিনি চাকরি থেকে অবসর নিয়েছিলেন। তিনি হলেন কিরণ বেদির পর দেশের দ্বিতীয় আইপিএস অফিসার।   প্রারম্ভিক জীবন ও শিক্ষা  কাঞ্চন চৌধুরি ভট্টাচার্য হলেন মদন মোহন চৌধুরির প্রথম সন্তান। তিনি জন্মগ্রহণ করেছিলেন হিমাচল প্রদেশে এবং বাস করেছেন অমৃতসর ও দিল্লি শহরে। কাঞ্চন দেবী অমৃতসর শহরের গভর্নমেন্ট কলেজ ফর ওমেন-এ পড়াশোনা করেছেন। পরবর্তীতে, তিনি ইংরেজি সাহিত্য বিষয়ে তার স্নাতকোত্তর ডিগ্রি সম্পূর্ণ করেন দিল্লি বিশ্ববিদ্যালয় অনুমোদিত ইন্দ্রপ্রস্থ কলেজ থেকে, এবং ১৯৯৩ খ্রিষ্টাব্দে ইউনিভার্সিটি অফ উল্লংগং, নিউ সাউথ ওয়েলস, অস্ট্রেলিয়া থেকে বিজনেস অ্যাডমিনিস্ট্রেশন বিষয়ে মাস্টার ডিগ্রি অর্জন করেন। তার পিতা সম্পত্তি সংক্রান্ত বিষয়ে জড়িয়ে পড়েন এবং ভীষণভাবে প্রহৃত হন, সেই সময় পুলিশ আধিকারিকরা এফআইআরের মাধ্যমে অভিযোগ নথিভুক্ত করতে প্রস্তুত ছিলেননা; এই ঘটনা তাকে পুলিশ আধিকারিক হওয়ার জন্যে এবং জনগণের প্রয়োজনে সাহায্য করতে উদ্বুদ্ধ করেছিল।    কর্মজীবন  কাঞ্চন চৌধুরি ভট্টাচার্যের কর্মজীবনধারায় আছে ৩৩টা উজ্জ্বল বছর। তিনি হলেন (কিরণ বেদি মহাশয়ার পর) দ্বিতীয় মহিলা যিনি ১৯৭৩ ব্যাচের আইপিএস আধিকারিক হন। তিনি উত্তর প্রদেশ নিযুক্ত প্রথম মহিলা আইপিএস আধিকারিক এবং বেরেইলি, উত্তর প্রদেশ অঞ্চলের প্রথম মহিলা ডেপুটি জেনারেল ইন্সপেক্টর অফ পুলিশ। তিনি সেই সময় উত্তর প্রদেশ পুলিশ বাহিনীর প্রথম মহিলা ইন্সপেক্টর জেনারেল পদে উন্নীত হয়েছিলেন। তিনি হলেন উত্তরাঞ্চল রাজ্যের প্রথম মহিলা অ্যাডিশনাল ডিরেক্টর জেনারেল অফ পুলিশ এবং সেই সময়কালে তার পদোন্নতি হয়ে তিনি ওই রাজ্যের প্রথম মহিলা ডিরেক্টর জেনারেল অফ পুলিশ হয়েছিলেন। তিনি তার ৩৩ বছরের গৌরবময় কর্মজীবনে অনেক সংবেদনশীল ঘটনাবলি নিজের হাতে সামলেছেন; যেমন ১৯৮৭ খ্রিষ্টাব্দে সাত বারের জাতীয় ব্যাডমিন্টন চ্যাম্পিয়ন সৈয়দ মোদি খুনের ঘটনা এবং রিলায়েন্স-বোম্বে ডাইং ঘটনা। এছাড়া বিভিন্ন ব্যাঙ্ক এবং পাবলিক সেক্টরে হোয়াইট কলার অপরাধ দমনের কাজ করেছেন।  ২০০৪ খ্রিষ্টাব্দে তিনি কানকুন, মেক্সিকোতে ইন্টারপোল সাক্ষাৎকারে ভারতের প্রতিনিধি নিযুক্ত হয়েছিলেন।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:২১শ শতাব্দীর ভারতীয় রাজনীতিবিদ বিষয়শ্রেণী:ভারতীয় পুলিশ প্রধান বিষয়শ্রেণী:ভারতীয় নারী পুলিশ কর্মকর্তা বিষয়শ্রেণী:জীবিত ব্যক্তি বিষয়শ্রেণী:আম আদমি পার্টির রাজনীতিবিদ বিষয়শ্রেণী:১৯৪০-এর দশকে জন্ম বিষয়শ্রেণী:২০১৯-এ মৃত্যু বিষয়শ্রেণী:ইন্দ্রপ্রস্থ মহিলা কলেজের প্রাক্তন শিক্ষার্থী বিষয়শ্রেণী:ভারতীয় পুলিশ কর্মকর্তা বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:হিমাচল প্রদেশের রাজনীতিতে নারী
সাদিয়া ইসলাম মৌ (জন্ম ২১ জুন ১৯৭৬) হলেন বাংলাদেশের একজন মডেল এবং নৃত্যশিল্পী। তার প্রথম মডেল কর্মজীবন শুরু হয় ১৯৮৯ সালে। তিনি বেশ কিছু টেলিভিশন নাটকেও অভিনয় করেছেন।   প্রাথমিক জীবন  মৌ ১৯৭৬ সালের ২১শে জুন জন্মগ্রহণ করেন। মৌ এর মা রাশা ইসলাম ছিলেন বাংলাদেশের স্টিল অ্যাড মডেলিং-এর পথিকৃৎ এবং বাংলাদেশের প্রথম মডেল ও নৃত্যশিল্পী। সাড়ে তিন বছর বয়সে মৌ যখন স্কুলে ভর্তি হলেন, তখনই তাকে নাচের স্কুলে ভর্তি করে দিয়েছিলেন তার মা। তার নানা আজফার হাসান মাহমুদ ছিলেন শান্তিনিকেতনের শিক্ষার্থী এবং রবীন্দ্রনাথের ছাত্র। তার মা তাকে জোর করে বুলবুল ললিতকলা একাডেমিতে ভর্তি করান। তার গুরু ছিলেন রাহিজা খানম ঝুনু এবং কবিরুল ইসলাম রতন।  কর্মজীবন মৌ বাংলাদেশের একজন মডেল হিসেবে কর্মজীবন শুরু করেন। ২০০০ এর দশকে তিনি সবচেয়ে সফল নারী মডেল। তিনি একজন সফল নৃত্যশিল্পীও। তিনি চিত্রাঙ্গদা, শ্যামা, মায়ার খেলা, চণ্ডালিকা, নকশীকাঁথার মাঠ, ইত্যাদি নাটকে অভিনয় করেছেন। মডেলিং এবং নৃত্যে তিনি যতটা সবলীল অভিনয় করেন বেছে বেছে। ১৯৯৪ সালে তিনি প্রথম অভিনয় করেন টেলিভিশন নাটক "অভিমানে অনুভবে"-এ। মৌ অভিনীত উল্লেখযোগ্য কয়েকটি নাটকগুলো হলোঃ অল দ্য বেস্ট, বদনাম, মনে পড়ে রুবি রায়, নীল আকাশ প্রেম বিষ, ইত্যাদি।  মডেলিং-এ এখন খুব কম দেখা দিলেও নৃত্য করেন নিয়মিত। বর্তমানে তিনি বাংলাদেশ একাডেমি অব ফাইন আর্টস (বাফা)-এর ব্যবস্থাপনা পরিচালক হিসেবে আছেন।  ব্যক্তিগত জীবন মৌ জনপ্রিয় অভিনেতা জাহিদ হাসনকে বিয়ে করেন। তার মেয়ের নাম পুস্পিতা এবং ছেলের নাম পূর্ণ।  তথ্যসূত্র  বহিঃসংযোগ     বিষয়শ্রেণী:বাংলাদেশী মডেল বিষয়শ্রেণী:বাংলাদেশী নাট্য অভিনেত্রী বিষয়শ্রেণী:বাংলাদেশী টেলিভিশন অভিনেত্রী বিষয়শ্রেণী:বাংলাদেশী নারী মডেল বিষয়শ্রেণী:জীবিত ব্যক্তি বিষয়শ্রেণী:বাংলাদেশী চলচ্চিত্র অভিনেত্রী বিষয়শ্রেণী:বাংলাদেশী নারী নৃত্য পরিচালক বিষয়শ্রেণী:বাংলাদেশী নৃত্যশিল্পী বিষয়শ্রেণী:বাংলাদেশী নৃত্য পরিচালক বিষয়শ্রেণী:ঢাকার অভিনেত্রী
১৯৬৪ এএফসি এশিয়ান কাপ ছিল পুরুষদের এএফসি এশিয়ান কাপের ৩য় সংস্করণ, এশিয়ান ফুটবল কনফেডারেশন (এএফসি) দ্বারা আয়োজিত একটি চতুর্বার্ষিক আন্তর্জাতিক ফুটবল টুর্নামেন্ট। ২৬ মে থেকে ৩ জুন ১৯৬৪ পর্যন্ত ইসরায়েলে ফাইনাল অনুষ্ঠিত হয়েছিল।  টুর্নামেন্টে একটি রাউন্ড-রবিন পদ্ধতি ব্যবহার করা হয়েছিল যা আকারে পাঁচটি দলে উন্নীত করতে হয়েছিল, যেখানে পশ্চিম অঞ্চল, মধ্য অঞ্চল ১ এবং ২ এবং পূর্বাঞ্চলের বিজয়ীদল এবং সেইসাথে আয়োজক দেশ (ইসরায়েল) শিরোপার জন্য প্রতিদ্বন্দ্বিতা করেছিল। ১৭টি দেশের মধ্যে এগারোটি যোগ্যতা থেকে প্রত্যাহার করে নেয় যার ফলে শুধুমাত্র একটি অঞ্চল (একটি সম্মিলিত মধ্য অঞ্চল ১ এবং ২) যেকোন যোগ্যতার ম্যাচ খেলতে পারে। পশ্চিমাঞ্চল ও পূর্বাঞ্চলের বাকি দুটি দল যথাক্রমে বিনা প্রতিদ্বন্দ্বিতায় যোগ্যতা অর্জন করেছে।   চূড়ান্ত টুর্নামেন্টটি পরবর্তীতে একটি চার দলের প্রতিযোগিতা ছিল, আগের সংস্করণগুলির মতো একই ফর্ম্যাটে, ইসরায়েল তিনটি জয়ের নিখুঁত রেকর্ডের সাথে শিরোপা জিতেছিল। টুর্নামেন্টের আগের সংস্করণগুলির সাথে তাল মিলিয়ে, সমস্ত ম্যাচের সময়কাল ছিল মাত্র ৮০ মিনিট।   ভেন্যু   রামাত গানতেল আবিবহাইফাপশ্চিম জেরুজালেমরামাত গান স্টেডিয়ামব্লুমফিল্ড স্টেডিয়ামকিরিয়াত এলিজার স্টেডিয়ামহিব্রু বিশ্ববিদ্যালয় স্টেডিয়ামধারণক্ষমতা: ৫১,০০০ধারণক্ষমতা: ২২,০০ধারণক্ষমতা: ১৭,০০০ধারণক্ষমতা: ১৬,০০০200x200পিক্সেল200x200পিক্সেল200x200পিক্সেল200x200পিক্সেল   যোগ্যতা   থাম্ব|300x300পিক্সেল|      দলযোগ্যতা যোগ্যতার তারিখ সর্বশেষ অংশগ্রহণ   মধ্য অঞ্চলের বিজয়ী১৪ ডিসেম্বর ১৯৬৩ পূর্ব অঞ্চলের বিজয়ী (স্বয়ংক্রিয়ভাবে যোগ্য)১৯৬৩পশ্চিম অঞ্চলের বিজয়ী (স্বয়ংক্রিয়ভাবে যোগ্য)১৯৬৩০ (অভিষেক)   দলীয় সদস্য   ফলাফল  টীকা: সবগুলো ম্যাচগুলিই ৮০ মিনিট করে অনুষ্ঠিত হয়েছিলো।   বিজয়ী    গোলদাতা  thumb|চূড়ান্ত রাউন্ডে দক্ষিণ কোরিয়াকে পরাজিত করার পর ১৯৬৪ সালের এএফসি এশিয়ান কাপে ইসরায়েলি সতীর্থরা (মাঝে মর্দেচাই স্পিগলার) দুটি গোল করে টুর্নামেন্টের সর্বোচ্চ গোল করেন ইন্দর সিং ও মর্দেচাই স্পিগলার। মোট, ১৩টি গোল ১১টি ভিন্ন খেলোয়াড় করেছেন, তাদের কোনোটিই আত্মঘাতী গোল হিসাবে জমা হয়নি।  ২টি গোল   ইন্দর সিং  মর্দেচাই স্পিগলার  ১টি গোল    চেউং ইয়ু কওক   কে আপ্পালারাজু   চুনী গোস্বামী   সুকুমার সমাজপতি   ইয়োহাই আহারোনি   মোশে লিওন   গিডিওন তিশ   পার্ক সিউং-ওকে   লি সুন-মিউং  টীকা  তথ্যসূত্র  বহিঃসংযোগ  কোরিয়ান স্কোরার  (আর্কাইভ করা ২২ জুলাই ২০১১)  বিস্তারিত এ আরএসএসএসএফ  ১৯৬৪ এএফসি এশিয়ান কাপ বিষয়শ্রেণী:এশিয়ায় মে ১৯৬৪-এর ক্রীড়া ইভেন্ট বিষয়শ্রেণী:জুন ১৯৬৪-এ এশিয়ার ক্রীড়া ইভেন্ট বিষয়শ্রেণী:এএফসি এশিয়ান কাপের আসর এএফসি এএফসি এশিয়ান কাপ বিষয়শ্রেণী:ইসরায়েল আয়োজিত আন্তর্জাতিক ফুটবল প্রতিযোগিতা বিষয়শ্রেণী:১৯৬৪-এ ইসরায়েলি ক্রীড়া প্রতিযোগিতা
ইরমানদাদেস দা ফালা (ভাষার ভ্রাতৃত্ত্ব) একটি গ্যালিসিয় জাতীয়তাবাদী প্রতিষ্ঠান। সংগঠনটি ১৯১৯ থেকে ১৯৩৬ সাল পর্যন্ত টিকে ছিলো। এটা গ্যালিসিয়ার প্রথম কোন রাজনৈতিক প্রতিষ্ঠান যারা শুধুমাত্র গ্যালিসিয় ভাষা ব্যবহার করত।  প্রেক্ষাপট  ১৯১৫ সালে মাদ্রিদে বসবাসরত গ্যালিসিয় লেখক অরেলিয়ো রিবালতা গ্যালিসিয় ভাষা রক্ষার ডাক দেন। ১৯১৫ সালের ৫ জানুয়ারি এন্টন ভিলার পন্টে লা ভজ ডে গ্যালিসিয়া পত্রিকায় লীগ অফ ফ্রেন্ডস অফ দ্যা গ্যালিসিয় ল্যাংগুয়েজ (গ্যালিসিয় ভাষা বন্ধুদের লীগ) প্রতিষ্ঠার জন্য প্রচারণা শুরু করেন। ১৯১৬ সালের মার্চ মাসে তিনি গ্যালিসিয়ান ন্যাশনালিজমঃ আওয়ার রিজিওন্যাল এফারমেশান প্রকাশ করেন। এখানে তিনি গ্যালিসিয় ভাষার সংরক্ষণ, ঐতিহ্য এবং ব্যবহার তুলে ধরেন।  বিভিন্ন মতাদর্শের রাজনীতিবিদগণ প্রস্তাবটি গ্রহণ করেন। এদের মধ্যে উল্লেখযোগ্য হচ্ছে এন্টন লোসাদা ডিয়েগুয়েজ।   রাজনৈতিক কর্মসূচী  ১৯১৮ সালে লুগো শহরের কনগ্রেস অধিবেশনে প্রতিষ্ঠানটির রাজনৈতি কর্মসূচী গ্রহণ করা হয়। প্রাথমিক উদ্দেশ্যঃ  গ্যালিসিয়ার পূর্ণ স্বশাসন  পৌর স্বশাসন  লীগ অফ নেশানসে গ্যালেসিয়ার অন্তর্ভুক্তি  পর্তুগালের সাথে ফেডারেল ইউনিয়ন গঠন  গ্যালিসিয়ার জন্য লক্ষ্যঃ  জনগণের প্রত্যক্ষ ভোটে নির্বাচিত ব্যক্তিদের গ্যালিসিয় সংসদের ক্ষমতা প্রদান।  গ্যালিসিয় জনগণের জন্য সর্বদা ন্যায়বিচারের পাওয়ার অধিকার সংরক্ষণ।  কেন্দ্রীয় সরকারের হস্তক্ষেপের বাইরে গ্যালিসিয়ার নিজস্ব আইন থাকবে।  গ্যালিসিয়া এবং স্প্যানিশ গ্যালিসিয়ার দাপ্তরিক ভাষা হবে।  নারী এবং পুরুষের সমধিকার থাকবে।  পূর্ণ প্রাদেশিক ক্ষমতা থাকবে।   তথ্যসূত্র    Beramendi, X.G. and Núñez Seixas, X.M. (1996): O nacionalismo galego. A Nosa Terra, Vigo  Beramendi, X.G. (2007): De provincia a nación. Historia do galeguismo político. Xerais, Vigo  বিষয়শ্রেণী:গ্যালিসিয়ার ইতিহাস বিষয়শ্রেণী:গ্যালিসিয়ার জাতীয়তাবাদী প্রতিষ্ঠান বিষয়শ্রেণী:গালিসিয়া (স্পেন) এর ইতিহাস